Ócsa: *körülölel a természet*

A városunkat határoló Ócsai Tájvédelmi Körzet híres egyedi növény-, és állatvilágáról, melynek egy részlete tárul elénk a körforgalom területén.

Középpontban az „ÓCSA” felirat áll, mely bár kiemelkedik a növények közül, mégis jellegében beleillik, eltéveszthetetlenül jelöli a városba történő megérkezést.

A felirat rozsdás hatású, lézervágott panel (CORTEN fém panel), amely a nem megszokott új, modern és egyben mégis régies, „koros” hatást kelti, jelezve városunk ezeréves múltját a mai jelenben.

(A Corten panelről inspirációs képek a mellékletekben találhatóak)

A mozgalmas díszfűfélék játéka között néhol felsejlik egy-egy fémből (anyagában hozzáillő, lehetőleg 3D ) készült szobormadár (nagykócsag), mely a területre kiemelten jellemző, valamint a magyar természetvédelem címermadara.

A díszfűfélék egyértelműen mutatják a területre jellemző turjánvidék hangulatát, de képi látványát illetően mégis mai és modern. (A díszfüveket az utóbbi években előszeretettel alkalmazzák a kert-, és parképítészetben egyaránt.)

A körforgalom minden irányból új látványt nyújt, más és más szobor tárul elénk a dísznövények közül. Érkezünk, vagy épp távozunk, minden irányból egyedi, ám mégis egy kép fogadja az autózót: Ócsa természetközelisége, a természettel együtt élő város, különleges értékeivel együtt.

A körforgalom képi megjelenése tovább növelhető a városunkra jellemző értékekkel:

jellegében, anyagában azonos képi motívumok, melyek megjelennek a körforgalomban ugyancsak CORTEN panelen/oszlopon /szobron ábrázolva.

- Árpád-kori műemléktemplom,

- Öreghegyi pincesor

- Tájházegyüttes

- Növény, és állatfajok (a madárvártára is hivatkozva)

Jelentése egyértelmű: a városunkban megtalálható értékek finom felvonultatása a tájvédelmi terület „ölelésében”.

A beültetésre szánt növénypéldák, melyek kinézetükkel a turjános terület részleges képi világát bemutathatják:

* Miscanthus sinensis (Japánfű)
* Imperata cylindrica ’Red baron’ ( Vöröslevelű alangfű)
* Stipa tenuissima ( Árvalányhaj)
* Poa labillardierei ’Glauca’ ( Perje)
* Sporobolus heterolepis ’Wisconsin Strain’ ( Özönfű)
* Panicum virgatum ( Vesszős köles)
* Pennisetum alopecuroides ( Tollborzfű)

A körforgalom adottságait figyelembevéve készítettem pályamunkámat, mely szerint:

* öntözésmentes (vagy minimális öntözési igényű)
* a körforgalom a várostól távolabbi helyen helyezkedik el (több km, míg lakóházhoz érkezünk) érték-, és vagyonvédelem részleges hiánya
* gondozási igény
* áramellátás hiánya

Az épített táj jellegzetes és egyedi. Bemutatja Ócsa mozgalmas, természetközeli, és milliónyi értékekkel teli életét.

Tisztelettel: Leber-Mogyorósi Dóra